#JongStemme: Sien jy ook die groeiende anti-Afrikaanse sentiment? | Maroela Media
Deur Ryno Bornman
Ek sê dit met skaamte, maar vir 'n goeie paar jaar van my hoërskoolloopbaan was die verlies van die Afrikaanse taal nooit vir my 'n dreigende probleem gewees nie. Gedeeltelik omdat dit nie vir my tasbaar was nie, maar moontlik ook omdat ek nie die volle waarde van ons taal en kultuur begryp het nie. As jy nie weet wie Rembrandt van Rijn is of die waarde van sy skilderye ken nie, kan jy dit selfs as 'n vloerlap gebruik sonder 'n skuldige gewete. Dit is met die bemagtiging van kennis waar waardering en openbaring kom, en net so is dit met ons taal. Soos wat ek meer leer, open dit my oë vir die waardes en beginsels waarby my voorvaders hul lewe gegee het om ons kultuur te beskerm.
Waardes wat sê dat kinders hul ouers moet respekteer. Dat mans hul vroue met respek moet hanteer. Waardes wat die belangrikheid van familie beklemtoon. Wat nie orde, netheid en eerlikheid minag nie. 'n Kultuur wat vooruitstrewend en innoverend is, want 'n boer maak 'n plan. 'n Kultuur waar mense omgee vir hul eiendom, dit in stand hou en opbou. 'n Kultuur wat 'n omgewing skep waar respek vir jou medemens voor die hand liggend is. Wanneer ek opstaan om my taal te beskerm, is dit vir die beskerming van ons waardes en kultuur. Ek beskerm die nalatenskap van my voorouers en bevorder die voortbestaan daarvan.
Daar is, alhoewel, 'n vrees dat dit anti-transformerend is om Afrikaans te beskerm en dat jy moet skaam kry vir jou taal en kultuur. Sulke sentiment is ongrondwetlik en daardie vrees is misplaas. Indien enigiemand vir jou anders probeer oortuig, is daardie persoon nie in pas met ons land se Grondwet nie, en is dit dan ons verantwoordelikheid om iets daaromtrent te doen. Ons moet nooit toelaat dat mense ons gees breek nie, nog minder dat iemand jou onwelkom laat voel in jou eie land! Mense kan probeer, maar dit hang van jóú af hoe suksesvol hulle gaan wees.
Soms vereis dit net die bevestiging dat jy 'n reg het om hier te wees, dat jy trots mag wees op die goeie aspekte van jou kultuur. Ons reg om te bestaan, is nie meer belangrik is as iemand anders s'n nie, maar definitief ook nie minder belangrik nie.
Dus, om my oorspronklike vraag te beantwoord, is eenvoudig. Dis nie net 'n taal wat ek wil sien voortleef nie, maar ook die kultuur en goeie waardes wat daarmee gepaardgaan. Afrikaans bly aan die lewe in en deur dié wat dit praat, dus laat ons voortgaan en ons taal se oorlewing verseker.
Ryno Bornman het grootgeword, skool- en kerkgegaan in Potchefstroom, en is tans besig met sy tweede jaar van studie aan die Universiteit van Pretoria.
Toe ek jonger was, was Afrikaans ook nie ñ prioriteit nie, totdat mens ouer en wyser word.
Hoekom moet ek weerstand bied teen die groeiende anti-Afrikaanse sentiment?
Dit is die vraag waarvan gepraat word in die slot paragraaf
Die Anc en sy flanke wil alles wat met die wit Afrikaners te doen het tot stof trap want as ons kultuur, ekonomie en geskiedenis uitgewis word, het ons nie n toekoms nie.
Net een korreksie: Het Rembrandt van Rijn nie sigarette gemaak nie? Of onthou ek verkeerd?
@Ryno dankie mater! Dit is mense soos jy wat sal verseker dat ons taal en ons kultuur, ons Afrikaans menswees bly voortleef! Dankie vir hierdie artikel! Jy maak my trots om Afrikaner te wees en ja, dit is meer as net 'n taal! Dit is 'n waardestelsel, dit is my nasie, my volk!